Kalmykska

Kalmykska (kalmyksce Хальмг Таңһч, rusce Калмыкия) je wot lěta 1992 awtonomna republika w južnym dźělu europskeje Ruskeje. Leži w stepje sewjerozapadnje Kaspiskeho morja a zapadnje Wolgi a ma něhdźe 290.000 wobydlerjow na přestrjeni wot nimale 75.000 kwadratnych kilometrow. W lěće 2021 běchu 62,5 % wobydlerstwa Kalmykojo. Kalmykska je jenički region w Europje, hdźež je wjetšina wobydlerstwa buddhistiska. W cyłej republice su jenož tři města: stolica Elista (104.000 wobydlerjow), Lagan při pobrjoze Kaspiskeho morja (14.000) a Gorodowikowsk w samym zapadźe (9.000). Literatura Калмыцкая степь// Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. Žórła Wotkazaj Oficielna webstrona Kalmykskeje